18/vol. 2 Jurnalul Oficial al Uniunii Europene 23 32003D0202 L 76|43 JURNALUL OFICIAL AL UNIUNII EUROPENE 22.3.2003 DECIZIA 2003/202/PESC A CONSILIULUI din 18 martie 2003 privind lansarea operațiunii militare a UE în Fosta Republică lugoslavă a Macedoniei CONSILIUL UNIUNII EUROPENE, având în vedere Tratatul privind Uniunea Europeană și, în special, articolul 17 alineatul (2) și articolul 25 ale acestuia, având în vedere Acţiunea comună 2003/92/PESC din 27 ianuarie 2003 referitoare la operațiunea militară a Uniunii Europene în Fosta Republică Iugoslavă a Macedoniei (!) și, în special, articolul 3 al acesteia, întrucât: (1) Președintele Trajkovski și secretarul general/Înalt reprezen- tant au procedat la un schimb de scrisori, iar la 13 martie, președintele Trajkovski a trimis o altă scrisoare prin care invită UE să lanseze o operațiune în Fosta Republică Iugos- lavă a Macedoniei. (2)  Consiliul a decis, la 7 februarie 2003, numirea comandantului operațiunii și a comandantului forţei și desemnarea statului major al operaţiunii pentru forţa Uniunii Europene în Fosta Republică lugoslavă a Macedoniei. (3) ComitetulPolitic și de Securitate (CPS) a decis, la 18 februa- rie 2003, constituirea unui comitet al contributorilor pen- tru operațiunea din Fosta Republică lugoslavă a Macedoniei. (4) Au fost încheiate acordurile permanente privind relațiile UE-NATO și a avut loc un schimb de scrisori cu NATO în legătură cu punerea resurselor și capacităților NATO la dis- poziția operațiunii militare a UE în Fosta Republică Iugos- lavă a Macedoniei. (5)  Consiliul a aprobat, la 18 martie 2003, planul operațiunii prezentat de CPS, însoțit de avizul militar. (6) Consiliul Nord-Atlantic a decis să pună capăt operațiunii „Allied Harmony” din Fosta Republică lugoslavă a Macedoniei de la 31 martie 2003. () JOL34,11.2.2003, p. 26. (7) Negocierile în curs cu Guvernul Fostei Republici Iugoslave a Macedoniei referitoare la acordul privind statutul forțe- lor ar trebui încheiate înainte de finalizarea operațiunii NATO. (8)  În conformitate cu articolul 6 din protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Euro- pene, Danemarca nu participă la elaborarea și la punerea în aplicare a deciziilor și acţiunilor Uniunii Europene cu implicații în domeniul apărării. Danemarca nu participă la finanțarea operațiunii, DECIDE: Articolul 1 Operațiunea militară a UE în Fosta Republică lugoslavă a Macedoniei se lansează la 31 martie 2003. Articolul 2 Comandantul operațiunii este autorizat, cu efect imediat, să dea ordinul de activare (ACTORD) în vederea începerii desfășurării forțelor, înaintea transferului de autoritate care urmează sosirii lor în teatrul de operațiuni și să înceapă executarea misiunii. Articolul 3 Durata prevăzută a operațiunii UE în Fosta Republică Iugoslavă a Macedoniei este de șase luni. În temeiul avizului CMUE și ținând seama de punctul de vedere al comandantului operațiunii și de avizul Comitetului contributorilor, Comitetul Politic și de Securitate prezintă Consiliului recomandarea sa privind încetarea operațiunii, după evaluarea progreselor realizate în raport cu obiectivele UE. Articolul 4 Prezenta decizie produce efecte la data adoptării.